Chicago
Chicago a l'è a çittæ ciù impurtante do Stato de l'Illinois. Ciamâ ascì Second City e Windy City, a l'è a terça çittæ pe abitanti di Stati Unïi d'America con 2.896.016 abitanti. A seu area metropolitan-a, ciamâ Chicagoland, a se estende in scio Lago Michigan e a conta 9.000.000 abitanti.
Into 1833 a l'ea da picinn-a çittæ de frontèa (con çirca 350 abitanti) e ancheu Chicago a l'è stæta definïa unn-a de 10 çittæ ciù influenti a-o móndo. Ancheu a l'è unn-a çittæ multietnica, pe de ciù un importante centro finançiaio e industriale ed un di maggioi centri espoxitivi do móndo.
O centru çittæ (Downtown o Loop) o l'è dominoü da di imponenti grattaçê che arrivan anche ai 108 cen (pe 'n'artezza de 442m) da Sears Tower, o ciù ato grattaçê di U.S.A e o terço do móndo.
Chicago a l'è a çittæ co-o ciù gran nummero de pónti mòbili a-o móndo, 45, e un di pónti de riferimento mondiali pe-o jazz.
szl_Latn lij_Latn lij_Latn lij_Latn lij_Latn